Mizar
„Mizar“ (maked. Мизар) – Makedonijos muzikos grupė, kurios stilius apibūdinamas kaip post-punk, tamsusis neofolkloras, ortodoksų rokas, darkwave. „Mizar“ tapo kultine grupe Makedonijoje ir kitose Jugoslavijos šalyse. Grupė susikūrė 1983 m., dėl savo avangardinio stiliaus, religinių eilių tapo naujove Jugoslavijos muzikos pasaulyje. Be to, „Mizar“ tapo pirmąja Jugoslavijos roko grupe, išleidusia albumą makedonų kalba (ne serbokroatų, kaip kitos iki tol). Grupės sudėtis daug kartų keitėsi, drauge keitėsi ir stilistika. Daugėjo etninių, religinių motyvų (bizantiškoji muzika), kurių ypač įnešė Goran Trajkoski iš grupės „Anastasija“. 1991 m. grupė „Mizar“ iširo. Tačiau 2010 m. „Mizar“ buvo atkurta, surengė keletą koncertų.